**พิพิธภัณฑ์ยูโกสลาเวีย** (เซอร์เบีย: Музеј Југославије, อักษรโรมัน: *Muzej Jugoslavije*) เป็นพิพิธภัณฑ์ประวัติศาสตร์สาธารณะในเบลเกรด ประเทศเซอร์เบีย ซึ่งบอกเล่าประวัติศาสตร์ของยูโกสลาเวียยุคราชอาณาจักรไปจนถึงยุคสังคมนิยม และชีวิตของยอซีป บรอซ ตีโต ที่ไว้ศพของตีโตในปัจจุบันอยู่ในอาคารบ้านดอกไม้ซึ่งเป็นส่วนหนึ่งของพิพิธภัณฑ์

ด้วยยอดเข้าชม 120,000 ต่อปี ทำให้พิพิธภัณฑ์มียอดเข้าชมสูงสุดในประเทศเซอร์เบีย

ประวัติศาสตร์
-------------

### ศูนย์ "ยอซีป บรอซ ตีโต" อนุสรณ์

ทั้งสามอาคารของพิพิธภัณฑ์ ในอดีตเป็นส่วนหนึ่งของศูนย์ "ยอซีป บรอซ ตีโต" อนุสรณ์ มาก่อน

พิพิธภัณฑ์ 25 พฤษภา เปิดเมื่อปี 1962 สร้างโดยนครเบลเกรดเพื่อเป็นของขวัญวันเกิดแก่ยอซีป บรอซ ตีโต ประธานาธิบดีแห่งยูโกสลาเวียเนื่องในโอกาสวันเกิดปีที่ 70 ปี พิพิธภัณฑ์นี้ใช้จัดแสดงของขวัญต่าง ๆ ที่ตีโตได้รับจนถึงปี 1962 ในปี 1982 ได้มีการก่อตั้งศูนย์ "ยอซีป บรอซ ตีโต" อนุสรณ์ ("Josip Broz Tito" Memorial Centre) ขึ้น และพิพิธภัณฑ์ 25 พฤษภา กลายมาเป็นส่วนหนึ่งของศูนย์ ศูนย์ดังกล่าวประกอบด้วยหลายอาคารและสถาบันต่าง ๆ ที่ส่วนใหญ่ตั้งอยู่ในเบลเกรด และบางส่วนนอกเบลเกรด เช่นที่กุมรอเวซ บ้านเกิดของตีโต อาคารของศูนย์ยังรวมถึงบ้านดอกไม้ซึ่งเป็นที่ฝังร่างของตีโต อาคารส่วนใหญ่ของศูนย์ตั้งอยู่ในบริเวณเดดีเนีย ในปี 1984 มีการเปิดตัวส่วนต่อเติมอาคารของสะสมอนุสรณ์ (the Memorial Collection Building) ซึ่งจัดแสดงของส่วนตัวและรางวัลรวมถึงเหรียญเกียรติยศของตีโต

นอกจากวัตถุจัดแสดงอันเนื่องจากประวัติศาสตร์ของยูโกสลาเวียและตีโตแล้ว พิพิธภัณฑ์ยังจัดแสดงงานศิลปะจากศิลปินเลื่องชื่อระดับโลก เช่น ยัน กรีเกียร์, คลอด ยอเซฟ แวร์เนท์, เฟอร์ดีนันท์ เฌออร์ก วอลด์มืลเลอร์, ภาพพิมพ์ต้นฉบับของ *Los Caprichos* โดย ฟรังซิสโก โกยา, เกอร์เบรนด์ ฟาน เดิน เอ็กเฮาต์ เป็นต้น

### พิพิธภัณฑ์การปฏิวัติประชาชนยูโกสลาฟ

พิพิธภัณฑ์การปฏิวัติประชาชนยูโกสลาฟ (Museum of the Revolution of Yugoslav Peoples) สถาปนาในปี 1959 โดยคณะกรรมการกลางสภาคอมมิวนิสต์แห่งยูโกสลาเวีย อาคารเริ่มก่อสร้างในปี 1978 ที่นิวเบลเกรด ตั้งอยู่ระหว่างวังเซอร์เบีย และหออูชเซ ตั้งเป้าแล้วเสร็จในปี 1981 ตรงกับการเฉลิมฉลอง 40 ปีของการปฏิวัติ กระนั้นอาคารสร้างไม่แล้วเสร็จและถูกทิ้งร้าง กลายมาเป็นที่อยู่อาศัยของคนไร้บ้าน

### พิพิธภัณฑ์ประวัติศาสตร์ยูโกสลาเวีย

พิพิธภัณฑ์สถาปนาในปี 1996 โดยรัฐบาลสหพันธ์สาธารณรัฐยูโกสลาเวีย เพื่อทดแทนสองสถาบันเก่า คือ ศูนย์ "ยอซีป บรอซ ตีโต" ระลึก และ พิพิธภัณฑ์การปฏิวัติประชนชนยูโกสลาฟ ของสะสมจากทั้งสองหน่วยงานถูกขนย้ายมาเป็นของพิพิธภัณฑ์ใหม่นี้

พิพิธภัณฑ์เปลี่ยนชื่อในปี 2016 เป็น พิพิธภัณฑ์ยูโกสลาเวีย โดยประกอบด้วยสามอาคาร พื้นที่รวม 5253 ตารางเมตร ตั้งอยู่ในสวนขนาด 3.2 เฮกตาร์

อ้างอิง
-------

1. 1 2  "Goran Vesić: Imaćemo 10.000 kvadrata za Muzej Nikole Tesle". *b92.net* (ภาษาเซอร์เบีย). Tanjug. สืบค้นเมื่อ 10 December 2018.
2. ↑  Erceg-Sarajčić, G. (1989). Memorijalni centar "Josip Broz Tito" : muzejsko-memorijalni sadržaji. Informatica museologica, 20(3-4), 13-16. Retrieved from
3. ↑  Terra Noticias Terra Actualidad - EFE. "Hallan un grabado de Goya en la casa de Tito y Milosevic en Belgrado". Actualidad.terra.es. สืบค้นเมื่อ 2010-03-10.
4. ↑  "Temelji Muzeja Revolucije naroda i narodnosti Jugoslavije – Blok 13, Novi Beograd". สืบค้นเมื่อ 20 July 2017.
5. ↑  "Osnivači". Museum of Yugoslavia. สืบค้นเมื่อ 20 July 2017.
6. ↑  "About the Museum".
7. ↑  "Museum of Yugoslavia". www.rhiz.eu. สืบค้นเมื่อ 2010-04-05.[*ลิงก์เสีย*]

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **พิพิธภัณฑ์ยูโกสลาเวีย**

* เว็บไซต์ทางการ

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* ISNI
* VIAF

 |
| ประจำชาติ | 
* สเปน
* เยอรมนี
* อิสราเอล
* สหรัฐ
* เช็กเกีย
	+ 2
* โปแลนด์

 |